Hamilton tok pole position i Shanghai
Briten starter i beste spor i søndagens løp i Kina etter å ha slått Red Bulls' Daniel Ricciardo med et halvt sekund i lørdagens kvalifisering. Sebastian Vettel kom inn som nummer tre foran Nico Rosberg. Det var tøffe forhold med mye regn under kvaliken. - Det er veldig tilfredsstillende å prestere som dette når det regner. Det var veldig glatt på banen så det gjaldt å holde grepet og ikke gjøre noen feil, sa Hamilton. Etter å ha brutt i sesongens første løp har Hamilton vunnet to strake VM-runder. Han er nummer to i sammendraget, elleve poeng bak Rosberg. Tyskeren vant årets første løp og har fulgt opp med to annenplasser. (©NTB)
Lewis Hamilton har hatt en fantastisk sesong så langt og har sjansen til å fortsette den gode trenden etter å ha kjørt inn til pole position til søndagens Grand Prix i Shanghai.